Adina Vălean, a efectuat o vizită oficială în judeţul Cluj în calitate de comisar pe probleme de Transporturi al Comisiei Europene. Vizita comisarului european la Cluj Napoca a fost prilejuită de Ediția 2024 a "Cluj Innovation Days" (CID), eveniment desfășurat sub genericul "Inovaţiile digitale pentru un viitor sustenabil şi sigur".
Înaltul oficial a prezentat rolul inovaţiei digitale în modelarea unui viitor sustenabil pentru transporturi, cu accent pe startup-urile româneşti, atingând atât problema coridoarelor solidarităţii cât şi a soluţiilor de facilitare a traficului la frontiera Ucraina-UE, inclusiv prin investiţii în infrastructură. Comisarul pentru Transporturi, Adina Vălean, consideră că municipiul Cluj-Napoca este sinonim cu inovația și dezvoltarea și, prin accentul pe care companiile din oraș îl pun pe tehnolopgie digitală, IT și inovație, Clujul își merită reputația de hub al inovației la nivel european.
Sinonim cu inovația și dezvoltarea
"Aici, la Cluj, sunt multe povești de succes care se remarcă nu doar local, ci și la nivel european. Clujul este sinonim cu inovația, iar alături de București, Iași și alte orașe are un sufficient avantaj tehnologic pentru a atrage investiții spectaculoase. Faptul că o companie din Cluj a reușit să obțină 9 milioane de euro pentru soluții de mobilitate urbană, înseamnă că orașul are în palmares multe povești de succes. Acesta este unul din motivele pentru care Clujul se detașează la nivel european. Cluj-Napoca a fost și va rămâne un oraș al IT, consacrându-și astfel reputația de hub al inovației la nivel European", a spus Adina Vălean.
"Programul RISEN Europe pune la dispoziție, până în 2027, peste 7 miliarde de euro numai pentru proiecte de cercetare și inovare în domeniul transporturilor, finanțări tehnologii pentru orice forme de transport, pentru infrastructură sau mobilitate urbană. Avem la dispoziție, de asemenea, 14 miliarde de euro pentru stratup-uri și companii mici și mijlocii. Alte 10 miliarde sunt fonduri de rulare pentru European Innovation Council. Ca parte din programul RISEN, European Innovation Council și European Institute of Innovation and Techonology se ocupă de acele tehnologii care uneori sunt prea riscante pentru finanțatorii privați. Avem deja mai multe proiecte finanțate în România", a mai arătat Adina Vălean. "Avem multe proiecte finanțate în România" a declarat comisarul european, arătând că Uniunea Europeană susține inovarea prin mai multe axe de finanțare și programe menite să încurajeze strat-up-urile și întreprinderile mici și mijlocii din domeniul tehnologiei.
Clujul are nevoie de conectivitate
"București, Cluj, Timișoara, Oradea, Iași au reușit să atragă investiții spectaculoase. Astăzi vorbesc ca reprezentant al Uniunii Europene și de fiecare dată când sunt în România în această postură, sunt întrebată ce face Uniunea Europeană pentru România și îmi place să repet că noi suntem în Uniunea Europeană de 18 ani și e momentul să ne întrebăm ce facem noi în comunitatea europeană. În acest caz particular, al inovației, cred că România aduce în Uniunea Europeană un extraordinar capital uman, iar Uniunea Europeană oferă o piață unică pentru produse sofisticate și programe de finanțare care transformă ideile în produse" a adăugat comisarul european. În opinia acestuia "Clujul se află pe axa de transport est-vest, Dunăre-Rin, Clujul este un nod urban, el are nevoie de conectivitate în acest coridor, atât pentru autostradă, cât şi pentru cale ferată. Va face parte din linia de viteză rapidă, legătura cu viteză rapidă între capitalele europene. România se va conecta de Budapesta, de Sofia cu linii de mare viteză şi Clujul este un punct esenţial pe acest traseu. Noi lucrăm la nivelul Uniunii Europene, cei de la transporturi, la a finanţa şi a sprijini autorităţile naţionale şi regionale în implementarea proiectelor care să ne conducă la această reţea performantă şi în România. Am mai spus, am adus în România 12 miliarde de euro în ultimii ani, sunt foarte mulţi bani".
Beniamin Pascu